Baie vriendelik ontvang. Uitstekende diens gekry. Baie skoon, netjies en waarde vir geld. Sal vir seker weer bespreek en aanbeveel vir almal. Julle sal nie spyt wees nie. Heerlike wegbreek gewees.
Die pragtige gasteplaas is die ideale plek om uit te rus. Ideaal geleë om die omgewing te besoek, naby Clarens, Golden Gate Natuur Reservaat en Lesotho. Personeel van die plaas is vriendelik en behulpsaam. Verblyf is netjies en skoon, die nuwe chalets is pragtig en omgewingsvriendelik met gas en sonkrag. Ons kan nie wag vir ons volgende besoek nie.
Die aandag aan detail is opvallend en word baie waardeer. Die personeel is betroubaar en is elke dag gereed vir die skoonmaak van die eenhede.
Baie dankie vir die goeie resensie Rachel. Ons is so bevoorreg om julle as vriende van Oranje te he al was daar 'n paar goedjies wat nie in plek was met julle laaste besoek nie. Ons vind nog ons voete met die nuwe aanbouings en vra verskoning vir ongerief wat julle moes verduur.
Alles wat nodig is in 'n baie netjiese plekkie. Lekker mooi wit beddegoed en heerlike lekker ruik seep. Ons het lekker gebly!
Ek het self elke dag vir u gegroet as ons u op die stoepe gewaar, ek het ook gehoor hoe die vakman vir u groet en vra of u lekker kuier toe hy by u verbystap. Mevrou het gese dat sy heerlik in die koel aandlug sit en brei donderdag aand op die stoep en dit baie geniet, so ek is regtig jammer dat u voel u is afgeskeep. Die eienaar woon nie op die perseel nie en sien dus selde die gaste wat hier oornag.
Die kamers is luuks en baie goed toegerus. Die ligging is pragtig en die diens is puik. Ek sal dit regtig aanbeveel vir enigiemand wat hierdie area wil besoek.
Baie lekker gebly, dit was baie rustig en het heerlik ontspan op die groot stoep. Die eenheid was baie netjies en skoon en die dame wat ons ontvang het was baie vriendelik.
Dit is regtig baie mooi netjies, die personeel baie vriendelik, en die omgewing is pragtig! Ons sou net graag storte in die badkamers wou hê!
Beslis net soos op webtuiste. Pragtige ligging en vriendelike ontvangs. Kamers is pragtig en 'n heerlik ontspanne omgewing.
Ons het net een nag oorgebly en alles was mooi, netjies en skoon. Die vroutjie by ontvangs het ons vriendelik ontvang. Ons het saam met ons ouers gereis wat pensionarisse is. Ons was teleurgesteld om te sien dat daar net 'n bad in ons en hulle kamer was. Aangesien hulle al oud is kan hulle sukkel hulle met die bad. Ons het hulle gevra of hulle dalk vir ons 'n kamer met 'n stort het vir ons ouers en hulle het ons tegemoetgekom en hulle verskuif na 'n kamer met 'n lekker ruim stort.
Die plaas se pragtige omgewing en die kleinvee wat op die plaas voorkom, skep 'n besondere rustigheid. Baie moeite word gedoen om te verseker dat die verblyf uiters gerieflik is. Die personeel is hulpvaardig en baie vriendelik. Ek sal graag weer daar wil tyd spandeer.
'n Gasteplaas wat 'n besigheid is. Dis 'n trou-venue en dis al. Verkeerd gegradeer. Enkellaag toiletpapier hoort nie by 'n vier-ster-gasteplaas nie. Kil ontvangs, geen persoonlike kontak van die eienaar of bestuurder nie. Personeel onvriendelik, sal nie weer soontoe gaan nie of dit aanbeveel nie.
Ek kan net so paar klein voorstelle maak, omdat ek nie in 'n selfsorg-eenheid gebly het nie, het ek twee keer ontbyt in die kamer ontvang. Die soutpot was leeg wat ek saam met die ontbyt ontvang het, daar kort ook klein afronding saam met die ontbyt soos 'n servet en 'n tandestokkie en miskien 'n vrugtesap. Die ontbyt was verder uitstekend! Daar was ook geen seep of shampoo in die badkamer nie, gelukkig het ek self daarvoor gesorg.
Baie dankie vir jul vriendelike ontvangs en uitstekende verblyf en die ekstra myl wat geloop is om ons verblyf gemaklik en gerieflik te maak.
Vars melk in die kamer sou gaaf wees. Daar is geen tweepuntkragprop by die bedliggie nie. Die stort het bietjie muf teen die mure gehad. Oor die algemeen was dit 'n goeie ervaring.
Baie dankie vir die vriendelike woorde, ons probeer regtig hard om 'n rustige skoon atmosfeer vir ons gaste te skep.
Baie dankie vir die mooi terugvoer. Ons poog regtig om gaste 'n veilige wegbreek te bied na 'n rustige, skoon en versorgde omgewing.
Daar is nie veel te sê nie. Fouriesburg se omgewing is waarskylik die mooiste in die wêreld, gekoppel met goeie verblyf en kos. Wat meer kan 'n mens vra?
Ek is regtig jammer dat u ervaring nie so positief was soos meeste van ons ander gaste nie. Soos u self genoem het is dit 'n selfsorg gastehuis, wat meen dat jy jou etes self kan voorberei, en dit nie ingesluit is by die prys nie. Ontbyt en ander etes is egter beskikbaar op vooraf bespreking soos ons adverteer. Aangesien dit 'n geskiedkundige Gasteplaas is wat die familie sentimente probeer behou is van die oorspronklike wasbakke en baddens in ons badkamers gebruik, vandaar die "etched" voorkoms, maar soos u genoem het skoon en netjies. n Gastehuis is 'n redelike voltydse werk en die eienaar kan ongelukkig nie permanent hier wees om gaste te ontvang nie, daarom dat ons dames in skofte werk in die kantoor om seker te maak dat almal wel deur 'n vriendelik gesig ontvang word.
Ons het só lekker gekuier in die natuur en ons tyd terdeë geniet. Ek kan dit met die grootste vrymoedigheid aanbeveel. Sal beslis weer daar gaan oorbly wanneer ons in daardie omgewing is. Alles is skoon, netjies en keurig versorg. Baie dankie vir 'n heerlike aandjie.
Oranje is baie mooi plaas met gerieflike kamers gemaklik prakties uiteengesit, die omgewing rond-om kamers is netjies. Die enigste probleem is dat daar nie genoeg hangplek is vir nat handdoeke om oornag droog te word. Die dubbelpyp-hangplek in die badkamer is te naby aanmekaar en die handdoeke word nie droog nie. Dit is 'n algemene probleem by baie (SA) gastekamers. Kan die kamers toegerus word met 'n droogkas/waaier of tuimeldroër.
Wat 'n wonderlike belewenis om by Oranje te kon oorslaap Saterdagaand. Die kamers het al ons verwagtinge oorskry. Die atmosfeer op die plaas was so rustig en die stilte was fantasties Presies wat 'n moeë siel nodig gehad het. Ek sal die verblyf vir enige iemand hoogs aanbeveel.
Die kamers is baie mooi met 'n volledige toegeruste kombuisie met alles wat jy nodig het. Die tuine is pragtig en die plaas-atmosfeer net wat mens nodig het as jy wil wegkom uit die stad. Ons het ontbyt gereël en koek en champagne vir 'n verjaardag en alles was heerlik. Sien uit om gou weer terug te gaan.
Die kamer is baie netjies en skoon. Ek was gelukkig om 'n lekker donderstorm te beleef. Die ligging van die plaas is pragtig.
Die rustigheid en die natuurskoon saam met die vriendelikheid en gasvryheid van die personeel het gesorg vir 'n onverbeterlike ervaring.
Wat 'n aangename verassing om te sien dat die prentjie wat jy op die website sien, is alles presies soos wat dit is en meer. Wat 'n ongelooflike lekker ontspan plek, naby baie besienswaardighede. Baie lekker gebly en is van plan om gou in die toekoms weer te gaan kuier.
Dit is die tweede keer dat ons by Oranje Guest Farm bly en ek sal weer terug gaan. Die diens is puik en 'n baie lekker verassing was die gebakte broodjie wat vir ons in die kamer gewag het. Hou so aan!
Die plaas-atmosfeer is so rustig dat 'n mens voel dat jy vir altyd daar wil bly. Verblyf is beslis die 4 sterre werd. Die ligging is uitstekend. Net 17 km van Clarens af. Kon niks fout vind nie.
Die omgewing is baie mooi. Die perseel is uiters netjies en is in 'n puik toestand. Die enigste twee aspekte wat aangespreek moet word is die warmkraan van die bad wat regs is en nie links soos gewoonlik nie. Toe ek in die bad was het ek nie my bril aangehad nie en kon dit toe nie sien nie. Die skottelgoed se opwasplek kan twee opwasbakke hê in plaas van een.
Ons het baie welkom gevoel en gemaklik gebly! Heerlike warm, tuisgebakte broodjie gekry op ons eerste aand. Die gasvrou is beslis baie behulpsaam en vriendelik, ons sal hulle beslis weer besoek.
Ons is vriendelik ontvang deur Annastasia. Die kamers is baie netjies en goed ingerig. Ons kon gaan stap in die rustige plaas-omgewing. Na ons van 'n uitstappie na Fouriesburg teruggekeer het, is ons verras met 'n heerlike, warm varsgebakte plaasbroodjie in die kamer. Dit was heerlik! Die volgende oggend is ons ontbyt na ons kamer gebring en ons kon heerlik en rustig eet. Definitief waarde vir geld. Ek sal Oranje Gasteplaas met die grootste vrymoedigheid aanbeveel.
Slim uitleg en gebruik van spasie. Alles was puik gehalte en luuks. Die ontbytmandjie is beslis aan te beveel. Ons sal beslis weer van Oranje Gasteplaas gebruik maak, volgende keer vir 'n langer verblyf in die pragtige omgewing.
Die Oranje Guest Farm is 'n ongelooflike mooi plek. Die ligging van die plaas is prentjie mooi! Die hele plaas is baie netjies en die kamers is van hoogstaande gehalte. Wat ons opgeval het, is die duursame linne op die beddens asook die kombuis toebehore. Die personeel is almal baie hulpvaardig en vriendelik. Ons sal beslis weer gaan kuier en dan sommer die kinders ook saam neem. Nogmaals baie dankie vir 'n wonderlike naweek.
Oranje Gasteplaas is 15 km buite Clarens, 'n vinnige ry op 'n pragtige pad. Kamer was skoon en netjies met basiese kookgeriewe om ontbyt en ligte maaltye te maak. Ideaal as jy rustigheid buite Clarens se gewoel verkies, dalk bietjie uit die pad as jy daagliks in die dorp wil wees.
Die omgewing is asemrowend en stil. Ons het baie lekker gebly en geslaap. Ons sal beslis weer daar bly en sal dit sterk aanbeveel. Baie goeie waarde vir geld.